Der findes mange forskellige former for farlige hjemmesider.
En kendt form for internetsvindel hedder "phishing". Det er ondsindede hjemmesider, der er designet til at se ud som populære sider som Facebook eller Twitter eller endda din netbank. Når du indtaster dine loginoplysninger, skriver du faktisk dine oplysninger i hackerens hjemmeside (ikke den hjemmeside som du faktisk gerne ville ind på), så hackeren får adgang til dine loginoplysninger.
Andre farlige hjemmesider har "drive-by downloads", hvilket betyder, at hvis bare du kigger på en hjemmeside, eller klikker på et pop-up-vindue, så kan det føre til at der bliver downloadet malware til din computer. Derefter kan hackere stjæle dine private oplysninger eller endda få adgang til din computer, uden at du ved det.
Og så er der hjemmesider der ser meget farlige ud — de laver høje lyde og har blinkende tekst der fortæller dig at din computer er inficeret med malware, og du skal ringe til et bestemt nummer for at løse problemet. MEN DISSE HJEMMESIDER PRØVER ALTID PÅ AT SNYDE DIG! Bare luk din browser, og popup-beskeden går væk med det samme.